เนหุชทาน

โมเสสยกงูทองสัมฤทธิ์ขึ้นในภาพบนกระจกสีที่วิหารนักบุญมาระโก เมืองกิลลิงแฮม
ในหนังสือพงศ์กษัตริย์ (2 พงศ์กษัตริย์ 18:4; เขียนเมื่อราว 550 ปีก่อนคริสตกาล) เนหุชทาน (Nehushtan; נְחֻשְׁתָּן Nəḥuštān ) เป็นรูปสัมฤทธิ์ของงูบนเสา รูปสัมฤทธิ์นี้มีการบรรยายในหนังสือกันดารวิถี เมื่อพระยาห์เวห์ตรัสกับโมเสสให้ชูงูทองสัมฤทธิ์ขึ้นเพื่อให้ชาวอิสราเอลที่ได้เห็นจะได้รับการรักษาและได้รับความปกป้องจากการตายเพราะถูก "งูแมวเซา" กัด ซึ่งเป็นงูที่พระยาห์เวห์ทรงส่งมาลงโทษผู้ที่พูดต่อว่าพระองค์และโมเสส (9)
ในหนังสือพงศ์กษัตริย์ กษัตริย์เฮเซคียาห์โปรดให้ปฏิรูปการทำลายรูปเคารพ รวมถึงการทำลาย "งูทองสัมฤทธิ์ซึ่งโมเสสสร้างขึ้นนั้นเสีย เพราะว่าคนอิสราเอลได้เผาเครื่องหอมให้แก่งูนั้นจนถึงวันเหล่านั้น เขาเรียกงูนั้นว่า เนหุชทาน"

**ศัพทมูล**
คำว่า "เนหุชทาน" เป็นคำนามเฉพาะที่มาจากคำว่า "งู" หรือ "สัมฤทธิ์" จึงมีความหมายว่า "งู (ใหญ่)" หรือ "สัมฤทธิ์ (ใหญ่)"

**การแปลแบบต่าง ๆ**
ในคัมภัร์ไบเบิลฉบับภาษาอังกฤษมาตรฐานและฉบับแปลภาษาอังกฤษร่วมสมัยส่วนใหญ่กล่าวถึงงูว่าทำจาก "bronze" ในขณะที่ฉบับพระเจ้าเจมส์และฉบับอื่น ๆ อีกจำนวนหนึ่งระบุด้วยคำว่า "brass" 2 พงศ์กษัตริย์ 18:4 แปลเป็นคำว่า "brasen" ในฉบับพระเจ้าเจมส์ ในฉบับ Douay-Rheims ปี ค.ศ. 1899 ระบุด้วยคำว่า "brazen" Eugene H. Peterson ผู้ถอดความพระคัมภีร์อย่างหลวม ๆ ในชื่อ เดอะเมซเซจ (ค.ศ. 2002) เลือกใช้คำว่า "a snake of fiery copper"

**ในคัมภีร์ไบเบิล**

**คัมภัร์ฮีบรู**
งูทองสัมฤทธิ์ (ภาพวาดสีน้ำราว ค.ศ. 1896–1902 โดย James Tissot)
มหาวิหารนักบุญแอมโบรสในเมืองมิลานมีเสาแบบโรมัน ยอดเสามีงูสัมฤทธิ์ที่บริจาคโดยจักรพรรดิเบซิลที่ 2 ในปี ค.ศ. 1007 อาจเป็นที่มาของสัญลักษณ์ lang|it|biscione/bissa แห่งมิลาน
ในเรื่องเล่าคัมภีร์ไบเบิลเกี่ยวกับการอพยพของชาวอิสราเอลจากอียิปต์ ชาวอิสราเอลเดินทางจากภูเขาโฮร์ไปยังทะเลแดง แต่พวกเขาต้องอ้อมไปรอบดินแดนเอโดม (กันดารวิถี 20:21,25) พวกเขาเกิดความท้อแท้และต่อว่าพระยาห์เวห์และโมเสส (5) พระเจ้าจึงทรงส่ง "งูแมวเซา" ไปท่ามกลางพวกเขาและพวกเขาหลายคนก็ถูกกัดตาย ประชาชนมาหาโมเสสเพื่อกลับใจและร้องหาโมเสสให้ช่วยทูลพระเจ้าให้ทรงนำงูไปจากพวกเขา โมเสสจึงทูลวิงวอนพระเจ้า พระเจ้าตรัสกับโมเสสว่า "จงทำงูพิษตัวหนึ่งติดไว้บนเสา และทุกคนที่ถูกงูกัดมองดูงูนั้น ก็จะมีชีวิตอยู่ได้" (9)
คำว่า "เนหุชทาน" ปรากฏใน 2 พงศ์กษัตริย์ 18:4 ในความที่กล่าวถึงการปฏิรูปโดยกษัติรย์เฮเซคียาห์ซึ่งพระองค์ทรงรื้อปูชนียสถานสูงทิ้งไป ทรงโค่นสัญลักษณ์ของอาเช-ราห์ลง และทำลายเนหุชทาน ตามฉบับแปลของคัมภัร์ไบเบิลหลายฉบับให้ชื่อของงูทองสัมฤทธิ์เช่นนั้น

**พันธสัญญาใหม่**
ในพระวรสารนักบุญยอห์น พระเยซูทรงเปรียบเทียบระหว่างการยกบุตรมนุษย์ขึ้นกับการยกงูทองสัมฤทธิ์ของโมเสสเพื่อรักษาประชาชน พระเยซูตรัสว่า "โมเสสยกงูขึ้นในถิ่นทุรกันดารอย่างไร บุตรมนุษย์จะต้องถูกยกขึ้นอย่างนั้น" (14)

**ดูเพิ่ม**
 คทางูไขว้- นาค- คทาแอสคลีเพียส- ไม้เท้าโมเสส

**อ้างอิง**

**บรรณานุกรม**
  This article incorporates text from a publication now in the public domain: Kaufmann Kohler, Isaac Husik, Morris Jastrow Jr., J. Frederic McCurdy (1901–1906). " Brazen serpent". In Singer, Isidore; et al. (eds.). The Jewish Encyclopedia. New York: Funk & Wagnalls.- cite book|last=Noth|first=Martin|author-link=Martin Noth|title=Numbers: A Commentary|year=1968|publisher=Westminster John Knox Press|isbn=978-0-664-22320-5|edition=Issue 613, Vol. 7|pages=155–8- pages=135–8- access-date=5 January 2021- language=it

**แหล่งข้อมูลอื่น**
  Jewish Encyclopedia, s.v. "Nehushtan"-  Naassian. The Mystica.-  The Bronze Serpent: Numbers 21:4–9, John 3:9–15
หมวดหมู่:หนังสือกันดารวิถี
หมวดหมู่:ศาสนวัตถุ
หมวดหมู่:โมเสส
หมวดหมู่:วัตถุในคัมภีร์ฮีบรู
หมวดหมู่:สัตว์จำพวกงูในคัมภีร์ไบเบิล